Ó Guð, Guð minn! Ég hef haldið traustu taki í líftaug örlætis Þíns og hjá Þér er varðveitt allt á himnum og jörðu. Ó Guð, Guð minn! Ég hef hraðað för minni til Þín og sannlega ert Þú fyrirgefandinn, Drottinn ríkulegrar náðar. Ó Guð, Guð minn! Mig þyrstir eftir himnesku víni náðar Þinnar og sannlega ert Þú gjafarinn, hinn veglyndi og náðugi, hinn almáttugi. Ó Guð, Guð minn! Ég ber því vitni að Þú hefur opinberað málstað Þinn, uppfyllt loforð Þitt og sent það niður frá himni náðar sem hefur laðað til Þín hjörtu þeirra sem eru Þér kærir. Heill þeim sem heldur fast í trausta taug Þína og tekur í geislandi klæðisfald Þinn. Ég bið Þig, ó Drottinn allrar verundar og konungur hins séða og óséða, við vald Þitt, tign Þína og yfirráð að gefa að dýrðarpenni Þinn megi skrá nafn mitt meðal helgaðra fylgjenda Þinna, þeirra sem bókfell hinna syndugu hindraði ekki frá að leita til ljóss ásýndar Þinnar, ó Guð, Þú sem heyrir bænir og svarar þeim.

####### -Bahá'u'lláh

Dýrlegur ert Þú, ó Drottinn Guð minn! Í auðmýkt bið ég Þig við þann sem er Þitt mesta nafn, þann sem var sárt leikinn af þeim skepnum Þínum, sem afneituðu sannleika Þínum, og umsetinn raunum sem engin tunga fær lýst, að gefa að ég megi minnast Þín og færa Þér lof á þessum dögum þegar allir hafa snúið frá fegurð Þinni, deilt við Þig og snúið með lítilsvirðingu baki við Honum sem birtir málstað Þinn. Enginn getur hjálpað Þér, ó Drottinn minn, nema Þitt eigið sjálf, og ekkert vald komið Þér að liði nema Þitt eigið vald. Ég sárbæni Þig að gera mér kleift að halda staðfastlega við ást Þína og minningu. Það er sannlega á mínu valdi og Þú ert sá sem þekkir allt sem í mér býr. Þú ert í sannleika þekkjandinn, sá sem er alls vís. Svipt mig ekki, ó Drottinn minn, bjarmanum af ljósi ásýndar Þinnar sem hefur lýst upp alla veröldina. Enginn er Guð nema Þú, hinn voldugasti og aldýrlegi, sá sem ætíð fyrirgefur.

####### -Bahá'u'lláh

Við biðjum Guð að hjálpa þeim af náð sinni sem fara villir vegar að vera sannir og réttsýnir og upplýsa þá umþað sem þeir gáfu ekki gaum. Hann er að sönnu hinn örlátasti og veglyndasti. Hald ekki þjónum Þínum, ó Drottinn minn, frá dyrum náðar Þinnar og rek þá ekki á brott frá aðsetri návistar Þinnar. Hjálpa þeim að eyða mistri hégómlegs hugarburðar, og rífa sundur hulur fánýtra ímyndana og væntinga. Þú ert vissulega eigandi alls, hinn hæsti. Enginn er Guð nema Þú, hinn almáttugi og náðugi.

####### -Bahá'u'lláh

Lof sé Þér, ó Drottinn, besti ástvinur minn! Ger mig staðfastan í málstað Þínum og gef að ég megi teljast til þeirra sem ekki hafa rofið sáttmála Þinn né fylgt hjáguðum sinna eigin fánýtu ímyndana. Ger mér því kleift að taka sæti sannleikans í návist Þinni, gef mér tákn ummiskunn Þína og lát mig ganga í flokk þeirra þjóna Þinna sem ekki verða slegnir ótta og enginn fær bakað hryggð. Gef mig ekki á vald sjálfs mín, ó Drottinn minn, og meina mér ekki um þekkingu á Honum sem opinberar Þitt eigið sjálf og tel mig ekki til þeirra sem hafa snúið frá heilagri návist Þinni. Tel mig, ó Guð minn, með þeim sem njóta þeirra forréttinda að festa sjónir á fegurð Þinni og hafa af því slíkt yndi að þeir myndu ekki skipta á einu andartaki þess unaðar fyrir ríki himins og jarðar né gjörvallt sköpunarverkið. Sjá aumur á mér, ó Drottinn, á þessum dögum þegar þjóðir jarðar Þinnar hafa ratað í hörmulega villu. Veit mér því, ó Guð minn, það sem er gott og